ما اكَـدر اطلعك مني وارتاح
شيطلع الوطن من راس الاسرى
امن اذكرنك ضفاير تخنك الروح
امن اريد انساك لازم شعره شعره
بهواك اعصرني مني تطيح سعفات
حقي اشتاكَلك لأن روحي خضره
سهم يركص بضلعي بيدي جف ماي
جهنم بيه تلحكَــ وانت صحره
اعرفك زين عفت الماي بالأيد
وجه ما منطي ليه انوب كَطره
فك باب السجن محتاج اشم ناس
واحط طولي بشوارع اهلي مره
سجنك ع الجبل شتضني ارتاح
السجن لو ع القمر هم يبقه حفره